Teises peatükis analüüsitakse tegureid, mis mõjutavad palgataseme kujunemist nimetatud kuues riigis. Põhjalikumalt peatutakse ametiühingute mõjul ja kollektiivlepingute osal palgataset ja töötingimusi puudutavates  kokkulepetes. Madalapalgalise töö väiksema esinemissagedusega riikides (Taani, Prantsusmaa, Holland) on kollektiivlepingutega hõlmatavus suurem kui riikides, kus esineb madalapalgalist tööd rohkem (Ameerika Ühendriigid, Suurbritannia, Saksamaa). Erinevalt Prantsusmaast ja Hollandist väheneb Saksamaal tööandjate organisatsioonide hulk. Lepingud miinimumpalga taseme kohta on siduvad ainult mõnes ettevõttes.